Document ID: /fineweb-2-swissfilter-quality_10-filterrobots/filtered/02818.jsonl.gz/161

U subotu, 10. prosinca 2011., održana je proslava Nikolinja u dobro popunjenoj župnoj dvorani u Freienbachu, u organizaciji Misijskog Vijeća Pfäffikon i HKM Zug. Nakon misnog slavlja u župnoj crkvi u Freienbachu i uvodne riječi fra Rade Vukšića proslava je započela izedbom Lijepe naše koju su otpjevali učenici Hrvatskih Dopunskih Škola Einsiedeln, Willen i Siebnen pod vodstvom učiteljice Nine Vladović. Nastup naših školaraca je nastavljem izvedbom niza prigodnih božićnih pjesama, recitacija, te šarolikih igrokaza koji su nagovještavali nestrpljenje i radost naših najmlađih uoči dolaska Svetog Nikole. Prigodni program je završen pjesmom Božić dolazi uz veliku podršku i pljesak prisutne publike.
Unatoč umora od dugačkog puta, te mnogobrojnih posjeta i druženja sa najmlađima, Sveti Nikola je ipak našao vremena da navrati do Freienbacha. Iako je i Krampus bio u njegovoj pratnji, brzo je shvatio da ovdje za njega i njegove šibe, pored toliko dobre djece nema posla. Nakon podjele darova, na pozornicu je istupio glazbeni duo Vesele kukavice, koji je na plesni podij ubrzo izmamio mnogobrojne plesače.
Kao i sve prijašnje proslave Nikolinja u Freinbachu, tako je i ova, jedanaesta po redu u potpunosti uspjela zahvaljujući odličnoj organizaciji neumornih članova MV Pfäffikon. Želimo iskoristiti ovu priliku te najaviti slijedeće okupljanje u Župnoj dvorani u Freienbachu koje će održati će se održati 18. veljače 2011. kada je na programu velika tradicionalna pokladna zabava.
Miroslav Belošević
{gallery}stories/foto/drustvo/misije/zug/nikolinje_freienbach_2011/{/gallery}